Във връзка с постъпило Уведомление с вх. № ОВОС-2570/26.08.2022г. за инвестиционно предложение (ИП): „Водовземане от три броя нови тръбни кладенеца за питейно-битово водоснабдяване на с. Брестовица и с. Кадиево, община Родопи, област Пловдив“, в поземлен имот с идентификатор 34028.8.1, землище на с. Йоаким Груево, общ. Стамболийски, обл. Пловдив и становище на БД ИБР с изх. №ПУ-01-943(1)/12.10.2022г., с възложител „ВОДОСНАБДЯВАНЕ И КАНАЛИЗАЦИЯ“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т.2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000424 „Река Въча Тракия“.

Копие на писмото е изпратено до Община Стамболийски, Кметство с. Йоаким Груево и БД ИБР-Пловдив.

Отговорено от РИОСВ-Пловдив на 25.10.2022г.